മഹിളാ മന്ദിരത്തില് ഓണാഘോഷം കൊല്ലം: കരിക്കോട് ഗവ. മഹിളാ മന്ദിരത്തിലെ അന്തേവാസികളുടെ ഓണാഘോഷം വിവിധ കലാ മത്സരങ്ങളോടെ കൊവിഡ് മാനദണ്ഡം പാലിച്ച് നടന്നു. ഇതോടനുബന്ധിച്ച് നടന്ന യോഗം എം. നൗഷാദ് എം.എല്.എ ഉദ്ഘാടനം ചെയ്തു. കോര്പ്പറേഷന് ക്ഷേമകാര്യ സ്റ്റാന്ഡിംഗ് കമ്മിറ്റി ചെയര്മാന് എസ്. ജയന് അദ്ധ്യക്ഷത വഹിച്ചു. കോര്പ്പറേഷന് വികസനകാര്യ സ്റ്റാന്ഡിംഗ് കമ്മിറ്റി ചെയര്പേഴ്സണ് എസ്. ഗീതാകുമാരി, വാര്ഡ് കൗണ്സിലര് സുജാ കൃഷ്ണന്, ജില്ലാ വനിതാ ശിശു വികസന ഓഫീസര് എസ്. ഗീതാകുമാരി, വനിതാ പ്രൊട്ടക്ഷന് ഓഫീസര് ശ്രീലത, മഹിളാ മന്ദിരം സൂപ്രണ്ട് പി. ഗീത, മാനേജിംഗ് കമ്മിറ്റി മെമ്ബര്മാരായ പട്ടത്താനം സുനില്, ജെ. സുജനന്, ശ്രീതു ലക്ഷ്മി തുടങ്ങിയവര് സംസാരിച്ചു.